
Kakva je ljudska potreba za poslanstvom?


* 
* 
* 
* 
* 
* 
* 

 
Kakva je ljudska potreba za poslanstvom?

Poslanstvo je nužno potrebno ljudima, ne mogu bez njega, njihova potreba za poslanstvom je iznad bilo koje druge potrebe. Poslanstvo je svijetu poput duše, ono je njemu svjetlost i život, pa kakvo dobro ostaje svijetu ako nema duše, života i svjetlosti?


***[Dunjaluk](https://pitajucene.com/search/Dunjaluk/questions/ "Pretraži pitanja o dunjaluku")*** je u tmini, osim onoliko koliko ga obasja sunce poslanstva. Jedini put koji vodi sreći i uspjehu na oba svijeta je put poslanika. Nema načina da se detaljno upozna dobro i zlo osim putem poslanika. Allah je nazvao Svoju objavu dušom (ruhom), a kada nema duše nema ni života, rekao je Uzvišeni Allah: “Isto tako smo i tebi objavili ruh (dušu) od Nas. Ti nisi znao šta je Knjiga niti si poznavao vjerske propise, ali smo je Mi učinili svjetlom pomoću kojeg upućujemo one robove Naše koje želimo.” (Eš-Šura, 52.)


***[Vjerovanje](https://pitajucene.com/search/vjerova/questions/ "Pretraži pitanja o vjerovanju")*** u poslanike je jedan od ruknova imana. Rekao je Uzvišeni Allah: “***[Poslanik](https://pitajucene.com/search/poslanik/questions/ "Pretraži pitanja o poslanicima")*** vjeruje u ono što mu se objavljuje od Gospodara njegova, i vjernici – svaki vjeruje u Allaha, i meleke Njegove, i knjige Njegove i poslanike Njegove.” (El-Bekara, 285.)


Ovaj ajet upućuje na obavezu vjerovanja u sve poslanike alejhimusselam, bez razlike, i mi nismo poput židova i kršćana koji vjeruju u neke poslanike a u neke ne vjeruju. Rekao je Poslanik, sallallhu alejhi ve sellem, o imanu: „Da vjeruješ u Allaha, Njegove meleke, Njegove knjige, Njegove Poslanike, budući svijet i da vjeruješ u Allahovu odredbu dobra i zla.“ (***[Hadis](https://pitajucene.com/search/Hadis/questions/ "Pretraži pitanja o hadisima")*** bilježi Muslim, knjiga: ***[Iman](https://pitajucene.com/search/iman/questions/ "Pretraži pitanja o Imanu")***, poglavlje: Pojašnjenje islama, imana i ihsana, broj: 8.)


Doista, nedaće, poput raznih vrsta poremećaja, briga, nesreća i razdora, sa kojima se susreću zemlje koje nazivaju naprednim i civiliziranim, nastale su uzrokom okretanja od Objave.


\_\_\_\_\_\_\_\_\_\_\_


Preuzeto iz knjige: ***[Tevhid](https://pitajucene.com/search/tevhid/questions/ "Pretraži pitanja o tevhidu")*** za omladinu i početnike  

Autor: Dr. ***[Muhammed b.Abdulaziz Alu Abdullatif](https://pitajucene.com/search/Muhammed+b.Abdulaziz+Alu+Abdullatif/answers/ "Pretražite odgovore od šejh Muhammed b.Abdulaziz Alu Abdullatif")***  

Preuzmite pdf knjigu ovdje:  

<https://pitajucene.com/wp-content/uploads/2019/07/Tevhid-Za-Omladinu-I-Pocetnike-dr.-Muhammed-b.-Abdulaziz.pdf>


